Honderde sterf glo in polisie-aanhoudingVolgens die onafhanklike polisie-ondersoekdirektoraat (Opod) is 932 mense van 2011 tot 2012 in polisie-aanhouding dood. Die Dispatch Online het Maandag berig die top drie provinsies met die meeste sterftes is KwaZulu-Natal met 268 sterftes, Gauteng met 217 en die Oos-Kaap met 120. Die koerant het die inligting bekend gemaak te midde van ŉ saak waar agt polisiebeamptes Maandag in die Daveyton-landdroshof moet verskyn in verband met die dood van ŉ Mosambiekse taxibestuurder wat agter ŉ polisievangwa in die Oos-Rand gesleep is. Lees meer hier.